**Διάκριση μαθήτριας του σχολείου μας σε διαγωνισμό ζωγραφικής**

 Με τίτλο **«Καθημερινοί Ήρωες»,** ο φετινός, **8ος Παιδικός Διαγωνισμός Ζωγραφικής του Μουσείου Κυκλαδικής Τέχνης** πραγματοποιήθηκε πρώτη φορά ψηφιακά! Παιδιά ηλικίας 4-15 ετών (παιδιά προσχολικής ηλικίας, όλων των τάξεων του δημοτικού και του γυμνασίου και Ειδικά Σχολεία και των δύο βαθμίδων εκπαίδευσης) έλαβαν μέρος στον διαγωνισμό ψηφιακά, αποτυπώνοντας τους δικούς τους «Καθημερινούς Ήρωες»!

Ο διαγωνισμός συγκέντρωσε 6.000 συμμετοχές από Ελλάδα και εξωτερικό και ανέδειξε 36 νικητές και 96 διακριθέντες.
**Πρώτη, από τις διακριθείσες συμμετοχές της Έκτης τάξης, είναι αυτή της Όλγας Μποτσάκη από το τμήμα Στ1 του 52ου Δημοτικού Σχολείου Ηρακλείου** με το έργο **"Καθρέπτες"** .

Αποτελέσματα - Παιδικός Διαγωνισμός
<https://kidscontest.cycladic.gr/apotelesmata/>